
מבוא
בלימוד פרק כ"א נפגוש את לידת יצחק ושמחת אברהם ושרה בלידתו, ואת העימות סביב ישמעאל, המוביל לגירושו יחד עם הגר. הפרק מדגיש את הבחירה האלוקית ביצחק כזרעו של אברהם ואת השלכותיה.

	הולדת יצחק (א-ח) 



בראשית כא 
(א) וַה' פָּקַד אֶת שָׂרָה כַּאֲשֶׁר אָמָר וַיַּעַשׂ ה' לְשָׂרָה כַּאֲשֶׁר דִּבֵּר:
(ב) וַתַּהַר וַתֵּלֶד שָׂרָה לְאַבְרָהָם בֵּן לִזְקֻנָיו לַמּוֹעֵד אֲשֶׁר דִּבֶּר אֹתוֹ אֱלֹהִים:
(ג) וַיִּקְרָא אַבְרָהָם אֶת שֶׁם בְּנוֹ הַנּוֹלַד לוֹ אֲשֶׁר יָלְדָה לּוֹ שָׂרָה יִצְחָק:
(ד) וַיָּמָל אַבְרָהָם אֶת יִצְחָק בְּנוֹ בֶּן שְׁמֹנַת יָמִים כַּאֲשֶׁר צִוָּה אֹתוֹ אֱלֹהִים:
(ה) וְאַבְרָהָם בֶּן מְאַת שָׁנָה בְּהִוָּלֶד לוֹ אֵת יִצְחָק בְּנוֹ:
(ו) וַתֹּאמֶר שָׂרָה צְחֹק עָשָׂה לִי אֱלֹהִים כָּל הַשֹּׁמֵעַ יִצְחַק לִי:
(ז) וַתֹּאמֶר מִי מִלֵּל לְאַבְרָהָם הֵינִיקָה בָנִים שָׂרָה כִּי יָלַדְתִּי בֵן לִזְקֻנָיו:
(ח) וַיִּגְדַּל הַיֶּלֶד וַיִּגָּמַל וַיַּעַשׂ אַבְרָהָם מִשְׁתֶּה גָדוֹל בְּיוֹם הִגָּמֵל אֶת יִצְחָק:

סגנון פסוק הפתיחה - פסוק א - חגיגי ושירי, ומלמד על חשיבות האירוע. 
הפסוק כולל חזרות על דרך התקבולת המאפיינת את השירה בתנ"ך, השלם את התקבולת:
	וַה' פָּקַד אֶת שָׂרָה

	כַּאֲשֶׁר דִּבֵּר



אברהם שרה, כיצד כל אחד מהם מבטא את השמחה הגדולה ואת ההודיה העצומה לה' על שזכו לנס שנולד להם בן בגילם המופלג: " לִזְקֻנָיו", "בֶּן מְאַת שָׁנָה", "אֲשֶׁר יָלְדָה לּוֹ שָׂרָה".









עיין בפרק כ"א, פסוקים א-ח. ומצא שתי מילים שמופיעות כל אחת שש פעמים. 
א. מהם המילים? 
ב. מה המשמעות שדווקא שתי המילים הללו חוזרות בדיוק אותו מספר של פעמים?




	גירוש ישמעאל (ט-כא) 



צחוקו של ישמעאל
בראשית כא
(ט) וַתֵּרֶא שָׂרָה אֶת בֶּן הָגָר הַמִּצְרִית אֲשֶׁר יָלְדָה לְאַבְרָהָם מְצַחֵק:
(י) וַתֹּאמֶר לְאַבְרָהָם גָּרֵשׁ הָאָמָה הַזֹּאת וְאֶת בְּנָהּ כִּי לֹא יִירַשׁ בֶּן הָאָמָה הַזֹּאת עִם בְּנִי עִם יִצְחָק:
(יא) וַיֵּרַע הַדָּבָר מְאֹד בְּעֵינֵי אַבְרָהָם עַל אוֹדֹת בְּנוֹ:
(יב) וַיֹּאמֶר אֱלֹהִים אֶל אַבְרָהָם אַל יֵרַע בְּעֵינֶיךָ עַל הַנַּעַר וְעַל אֲמָתֶךָ 
	כֹּל אֲשֶׁר תֹּאמַר אֵלֶיךָ שָׂרָה שְׁמַע בְּקֹלָהּ כִּי בְיִצְחָק יִקָּרֵא לְךָ זָרַע:
(יג) וְגַם אֶת בֶּן הָאָמָה לְגוֹי אֲשִׂימֶנּוּ כִּי זַרְעֲךָ הוּא:

מה היה כל כך שלילי בצחוק של ישמעאל שהצדיק את גירושו?
מה ראתה שרה בצחוקו של ישמעאל, שהביא אותה לדרישה הקשה לגרשו עם אמו. 
נלמד שלוש תשובות לשאלה זו: (1) רש"י (2) תוספתא - רשב"י (3) דעת סופר
תלמיד 3 יח"ל פטורים מלימוד התוספתא
	בראשית כא, ט
וַתֵּרֶא שָׂרָה אֶת בֶּן הָגָר הַמִּצְרִית אֲשֶׁר יָלְדָה לְאַבְרָהָם מְצַחֵק:

	רש"י בראשית כא, ט
מצחק - לשון עבודה זרה, 
כמו שנאמר "ויקומו לצחק" (שמות לב ו)

דבר אחר: לשון גילוי עריות, 
כמה דתימא "לצחק בי" (בראשית לט יז)

דבר אחר: לשון רציחה, 
כמו "יקומו נא הנערים וישחקו לפנינו" (שמואל ב ב, יד) 
	 תוספתא סוטה ו, ג
אמר ר' שמעון בן יוחאי: ...ואני אומר חס ושלום שיהיה בביתו של אותו צדיק ההוא כך!!
אפשר למי שנאמר עליו "כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ ה' לַעֲשׂוֹת צְדָקָה וּמִשְׁפָּט" (בראשית יח, יט) יהא בביתו עבודת כוכבים וגילוי עריות ושפיכות דמים!?
אלא אין צחוק האמור כאן אלא לעניין ירושה... והיה ישמעאל מצחק ואומר: ...אני בכור ואני נוטל שני חלקים.



עיין בפסוק כא ובדברי רש"י והתוספתא, וענה:
א. ממה חששה שרה אמנו על פי כל אחד מההסברים המובאים ברש"י? וכיצד רש"י מבסס כל אד מפירושיו?
 ב. מדוע רשב"י דוחה בתוספתא את ההסברים המובאים ברש"י?
 ג. ממש חששה שרה על פי ההסבר של רשב"י המובא בתוספתא?
 ד. מה המשמעות "הצחוק" של ישמעאל, לפי רש"י ולפי רשב"י בתוספתא?
 ה. איזה פירוש קרוב יותר לפשט הכתובים בבראשית? נמק ובסס את תשובתך.




הסבר נוסף: מה היה כל כך שלילי בצחוק של ישמעאל שהצדיק את גירושו?

הרב עקיבא סופר, מחבר הפירוש לתורה "דעת סופר"
ונראה לי לפרש דהנה עיקר כוונת שרה... שיראה שאם יצחק יהיה תמיד בחברותא עם ישמעאל אולי ילמד ממעשיו הרעים, על כן רצתה לגרשו מביתה. אבל יש לבעל דין לחלוק ולומר אולי נהפוך הוא שישמעאל ייטיב דרכיו אם יהיה עם יצחק תמיד, ואולי יועיל תוכחה להחזירו למוטב ולמה רצתה להדיחו לגמרי. אבל האמת כי שרה בחכמתה ידעה והבינה שכל התוכחות ללא יועיל יהיו, כי ישמעאל בוודאי לא יקבל תוכחה ואפס תקוה ממנו משום שראתה בישמעאל שהוא לץ, וידוע דמידת הליצנות היא מידה רעה וגרועה הדוחה כל תוכחה. וכמאמר החכם: ליצנות אחת דוחה מאה תוכחות... וזה עיקר טעמה של שרה שגירשה את ישמעאל

עיין בדברי "דעת סופר", וענה:
א. מהו החשש העיקרי של שרה לפי ה"דעת סופר"?
ב. מדוע לא ניסתה שרה לתקן את התנהגותו של ישמעאל במקום לגרשו?
ג. כיצד מפרש ה"דעת סופר" את המילה "מצחק"?







כיצד התייחס ה' לדברי שרה, ומדוע?
בראשית כא
 (יב) וַיֹּאמֶר אֱלֹהִים אֶל אַבְרָהָם אַל יֵרַע בְּעֵינֶיךָ עַל הַנַּעַר וְעַל אֲמָתֶךָ 
	כֹּל אֲשֶׁר תֹּאמַר אֵלֶיךָ שָׂרָה שְׁמַע בְּקֹלָהּ כִּי בְיִצְחָק יִקָּרֵא לְךָ זָרַע:
(יג) וְגַם אֶת בֶּן הָאָמָה לְגוֹי אֲשִׂימֶנּוּ כִּי זַרְעֲךָ הוּא:

רש"י בראשית כא, יב 
שמע בקולה - בקול רוח הקודש שבה, למדנו שהיה אברהם טפל לשרה בנביאות.
עיין בפסוקים יב-יג ובדברי רש"י, וענה:
א. מהם שני העניינים הכלולים בתשובת ה' לאברהם בפסוקים יב-יג?
ב. לפי רש"י, מדוע אברהם נדרש לשמוע בקולה של שרה ולגרש את בנו ישמעאל?





רש"ר הירש
הדבר נשמע כמעשה קשה ואכזרי, אך הנסיבות מצדיקות אותו צידוק גמור. יש להסיר מביתם של אברהם ויצחק כל פחד, שמא לאחר פטירת שניהם תשלוט בו השפעתם של הגר וישמעאל, הבן הבכור. לפיכך יש להרחיק את שניהם בדרך כזאת, שייראו ביחס לבית הזה במעמדם האמיתי והחוקי, היינו כאמה וכבן אמה, ובן אמה הרי הוא עצמו עבד. לאחר מכן יכול היה אברהם להיטיב את גורלם בעין יפה, כמידת עושרו וטוב ליבו, וכן עשה...

עיין בדברי רש"ר הירש, וענה:
א. מדוע לא היה מספיק להבהיר לישמעאל שאינו יורש, אלא היה צורך בגירושו המוחלט מהבית? 
ב. מהי מטרת ההרחקה של ישמעאל ושל הגר? 



 כיצד מכונה ישמעאל בפרק כא?
בראשית כא 
(ט) וַתֵּרֶא שָׂרָה אֶת בֶּן הָגָר הַמִּצְרִית אֲשֶׁר יָלְדָה לְאַבְרָהָם מְצַחֵק:
(י) וַתֹּאמֶר לְאַבְרָהָם גָּרֵשׁ הָאָמָה הַזֹּאת וְאֶת בְּנָהּ כִּי לֹא יִירַשׁ בֶּן הָאָמָה הַזֹּאת עִם בְּנִי עִם יִצְחָק:
(יא) וַיֵּרַע הַדָּבָר מְאֹד בְּעֵינֵי אַבְרָהָם עַל אוֹדֹת בְּנוֹ:
(יב) וַיֹּאמֶר אֱלֹהִים אֶל אַבְרָהָם אַל יֵרַע בְּעֵינֶיךָ עַל הַנַּעַר וְעַל אֲמָתֶךָ 
	כֹּל אֲשֶׁר תֹּאמַר אֵלֶיךָ שָׂרָה שְׁמַע בְּקֹלָהּ כִּי בְיִצְחָק יִקָּרֵא לְךָ זָרַע:
(יג) וְגַם אֶת בֶּן הָאָמָה לְגוֹי אֲשִׂימֶנּוּ כִּי זַרְעֲךָ הוּא:

(יד) וַיַּשְׁכֵּם אַבְרָהָם בַּבֹּקֶר וַיִּקַּח לֶחֶם וְחֵמַת מַיִם וַיִּתֵּן אֶל הָגָר שָׂם עַל שִׁכְמָהּ וְאֶת הַיֶּלֶד וַיְשַׁלְּחֶהָ 
	וַתֵּלֶךְ וַתֵּתַע בְּמִדְבַּר בְּאֵר שָׁבַע:
(טו) וַיִּכְלוּ הַמַּיִם מִן הַחֵמֶת וַתַּשְׁלֵךְ אֶת הַיֶּלֶד תַּחַת אַחַד הַשִּׂיחִם:
(טז) וַתֵּלֶךְ וַתֵּשֶׁב לָהּ מִנֶּגֶד הַרְחֵק כִּמְטַחֲוֵי קֶשֶׁת כִּי אָמְרָה אַל אֶרְאֶה בְּמוֹת הַיָּלֶד וַתֵּשֶׁב מִנֶּגֶד וַתִּשָּׂא אֶת קֹלָהּ וַתֵּבְךְּ:
(יז) וַיִּשְׁמַע אֱלֹהִים אֶת קוֹל הַנַּעַר וַיִּקְרָא מַלְאַךְ אֱלֹהִים אֶל הָגָר מִן הַשָּׁמַיִם 
	וַיֹּאמֶר לָהּ מַה לָּךְ הָגָר אַל תִּירְאִי כִּי שָׁמַע אֱלֹהִים אֶל קוֹל הַנַּעַר בַּאֲשֶׁר הוּא שָׁם:
(יח) קוּמִי שְׂאִי אֶת הַנַּעַר וְהַחֲזִיקִי אֶת יָדֵךְ בּוֹ כִּי לְגוֹי גָּדוֹל אֲשִׂימֶנּוּ:
(יט) וַיִּפְקַח אֱלֹהִים אֶת עֵינֶיהָ וַתֵּרֶא בְּאֵר מָיִם וַתֵּלֶךְ וַתְּמַלֵּא אֶת הַחֵמֶת מַיִם וַתַּשְׁקְ אֶת הַנָּעַר:
(כ) וַיְהִי אֱלֹהִים אֶת הַנַּעַר וַיִּגְדָּל וַיֵּשֶׁב בַּמִּדְבָּר וַיְהִי רֹבֶה קַשָּׁת:
(כא) וַיֵּשֶׁב בְּמִדְבַּר פָּארָן וַתִּקַּח לוֹ אִמּוֹ אִשָּׁה מֵאֶרֶץ מִצְרָיִם: פ

הכינויים של ישמעאל
פסוקים ט-כא עוסקים בישמעאל, אך שמו המפורש לא נאמר אפילו פעם אחת אלא הוא מכונה ע"י הכתוב, שרה, אברהם, הגר והקב"ה בכינויים שונים. 
א. סמן במרקים בפסוקים ט-כ"א את כל הכינויים של ישמעאל (בחר צבע שונה לכל כיוני)
ב. השלם את הטבלה שלפניך:
	המכנה
	הכינוי
	מדוע ישמעאל מכונה כך? מה הכינוי בא לבטא?

	שרה
	
	

	אברהם
	
	

	הגר
	
	

	הקב"ה
	"בֶּן-הָאָמָה" (יג)

"הַנַּעַר" (יב, יז-כ)
	הקב"ה מכנה את ישמעאל "בן האמה" - כדי לבטא את ההסכמה שלו לדרישה של שרה לגרש את ישמעאל, ושאין להתייחס אליו כ"בן" לאביו שאמור לרשת את אברהם.

אך הכתוב והקב"ה מכנים את ישמעאל (שש פעמים) גם בשם "נער" (עלם צעיר) ולא "בן האמה" ובכך מבטא הקב"ה שהוא איננו מתכוון להשאיר אותו לנצח במעמד של בן אמה (עבד) , אלא צפוי לו עתיד גדול "לגוי גדול אשימנו". בנוסף לכך בהמשך ה' מכנה אותו גם בשם נער - "עלם צעיר" כדי לבטא שה' שומע את קולו ואת סיבלו, והוא ידאג להצילו.

